Quan va néixer Maria Majó?
Maria Majó Merino (Arenys de Munt, Maresme, 25 de juliol de 1986) és una jugadora d'hoquei patins i de roller derby catalana, i també metgessa.
Formada en el Centre d'Esports Arenys de Munt, va jugar en la posició de defensa durant disset temporades. Amb el club aconseguí dues Lligues catalanes, un Campionat d'Espanya i un Subcampionat d'Europa la temporada 2006-07. Internacional tant amb la selecció catalana com amb l'espanyola, va guanyar la Copa Amèrica de 2011 representant Catalunya, i el Campionat del Món de 2008 i d'Europa de 2009, representant Espanya.
Es retirà temporalment de la pràctica de l'hoquei sobre patins al final de la temporada 2011-12 per dedicar-se a preparar l'examen MIR, necessari per completar la seva etapa d'especialització en medicina. Posteriorment retornà a l'hoquei patins del 2013 al 2016, any en què feu novament una pausa en la seva carrera esportiva, aquest cop per a ser mare. Embarassa del seu primer fill participà com a metgessa de la selecció espanyola d'hoquei patins al mundial de Xile 2016. L'any 2018 va retornar a la competició en la modalitat de roller derby, aconseguint amb el CHP Bigues i Riells la primera Copa d'Espanya, celebrada a Mollet del Vallès. També participà amb la selecció espanyola al World Roller Games de Barcelona 2019, aconseguint la medalla de bronze.
Entre d'altres distincions, l'any 2008 va rebre el Diploma de Mèrit de la Federació Espanyola de Patinatge i també va ser nomenada millor esportista de l'any d'Arenys de Munt.
Mentre feia la seva carrera esportiva seguia en paral·lel els estudis universitaris a la Universitat de Barcelona, a la seu de l'Hospital Clínic, per graduar-se com a llicenciada en medicina l'any 2011. Va fer l'especialització en Rehabilitació i Medicina Física a l'Hospital de Mataró (2013 - 2017), hospital en què ha exercit com a metgessa.[cal citació]
El 25 de juliol de 1986.